cyanic-selkie/wikianc huggingface dataset:
Bursau
Son muit intresants os resultaus obtenius en a dita "Torre del Pedernal", ya que en ista zona s'han trobau restas urbans con una adscripción cultural celtiberico-romana, correspondients a diferents casas con os suyos hortus, entre as que destaca una domus romana con paretz de mampostería, piedra picata y tapia. En una d'as suyas cambras se conserva un mosaico y, amás, un rico conchunto de pinturas murals, conservadas tanto in situ como cayidas. Igualment s'han obteniu a-saber-las restas de ceramicas ibericas, obchectos metalicos en bronze y fierro, y, d'epoca romana, un important conchunto de ceramicas de terra sigillata hispanica y ceramica norteafricana.
Todas as escavacions arqueolochicas practicadas dica a calendata en iste chacimiento vienen a confirmar a importancia historica d'ista ciudat, con una secuencia estratigrafica muit important, que aporta materials y restas monumentals que sacan a la luz un gran conchunto arqueolochico.
Estreleira
A modalidat d'a bandera de Galicia con una estrela roya en o centro la fa servir a mayor parti d'o nacionalismo y independentismo gallego de cuchas. A estrela roya l'adhibioron por militants comunistas d'a Unión do Povo Galego (UPG) en os anyos 1960, remerando a la "estrela solitaria" d'a bandera de Cuba, adoptada dimpués d'independizar-se d'Espanya, encara que a estrela cubana ye blanca, y no roya.
A primera vegada que se mete una estrela en o centro d'a bandera gallega ye en un disenyo de Castelao previo a la Guerra Civil Espanyola. En ista bandera a estrela no yera roya, sino blanca u de color archent. Decadas mas tardi fue substituyida por a estrela roya.
Seguntes investigadors d'una fundación amanada a CCOO y o Partiu Comunista de Galicia (PCG), ista bandera fue emplegada en primeras por militants d'a sección guerrillera d'o Partiu Comunista d'Espanya (PCE) en Galicia, en os anyos 1940, estando chefe de la guerrilla Antonio Seoane y secretario d'o PCE en Galicia (o PCG no se creyaría como tal dica dos decadas dimpués) José Gómez Gayoso, mientres que os nacionalistas feban servir dende a creyación d'o Partiu Galeguista (PG) una bandera gallega con una estrela amariella en o centro.
Hue se fa servir como simbolo mas que mas d'a esfensa d'o independentismo, encara que organizacions no explicitament independentistas como o Bloque Nacionalista Galego (BNG) tamién la emplegan. Toz os partius nacionalistas gallegos de cuchas utilizan ista bandera. Ye emplegada en as manifestacions populares de forma reivindicativa. Tamién se fa servir en as movilizacions d'os sendicatos CIG y CUT.
O suyo disenyo ye o mesmo que o d'a bandera gallega oficial, con a estrela roya que ha de quedar siempre en o centro, aliniada con a francha azul.
The Hobbit: An Unexpected Journey
The Hobbit: An Unexpected Journey (títol orichinal en anglés, enguerada en Aragón con o títol en castellano El hobbit: un viaje inesperado) ye una cinta estatounitense de cine de fantasía de l'anyo 2012, dirichida por Peter Jackson y producida por Carolynne Cunningham, Zane Weiner, Fran Walsh y Peter Jackson con guión de Fran Walsh, Philippa Boyens, Peter Jackson y Guillermo del Toro, protagonizada por Ian McKellen, Martin Freeman, Richard Armitage, James Nesbitt, Ken Stott, Cate Blanchett, Ian Holm, Christopher Lee, Hugo Weaving, Elijah Wood y Andy Serkis.
Le siguen The Hobbit: The Desolation of Smaug (2013) y The Hobbit: The Battle of the Five Armies (2014), y chuntas actúan como una preqüela d'a trilochía cinematografica d'o sinyor d'os aniellos de Peter Jackson.
Argumento
Un viello hobbit Bilbo Baggins ye punto de complir 111 anyadas d'edat, y decide escribir pa lo suyo sobrino Frodo a narración completa sobre l'inasperau viache en o qual s'embarcó fa sixanta anyos. Prencipia narrando l'historia d'o fabuloso reino nano d'Erebor, baixo a Montanya Solitaria, en a quala os nanos extrayeban metals preciosos baixo o reinau de Thrór, o rei baixo a montanya. Manimenos, tals riquezas dispertoron l'angluzia de Smaug, o mas gran d'os dragons d'o Norte, y atacó Erebor y Dale, forachitando a los nanos d'o suyo reino y apoderando-se de l'inchent tresoro. Dende alavez, os nanos d'Erebor se convirtioron en un pueblo errant y dondioron per muitas tierras, pero nunca ixuplidoron l'ataque de Smaug y o viello reino que les perteneixeba. Dimpués de contar l'historia d'Erebor, Bilbo pasa a recontar as suyas aventuras, encomenzadas anyos dezaga, quan, en un afable maitín mientres fuma debant d'o suyo forau-hobbit, se troba con o mago Gandalf lo Griso. Gandalf busca a belún aventurero, pero Bilbo se niega rotundament, ya que aborreix as aventuras tanto como toz os hobbits d'a Comarca.
En a tardi d'o día siguient, Bilbo quasi no s'alcordaba d'a cita con Gandalf quan siente clamadas en a puerta. D'o tot perplexo, veye cómo cuantos nanos se presientan en a suya casa saludando como qui no quiere a coseta. Finalment, se presienta Gandalf con un nano que pareix ser d'alto rango, cosa mas y cosa menos que Thorin "Escudo de Caixico", principe nano nieto de Thrór, o zaguer Rei Baixo la Montanya. Thorin y os dotze nanos que l'acompanyan han veniu a la casa de Bilbo en busca d'un espullador de tresors que les recomendó Gandalf, pus tienen l'obchectivo de viachar a la Montanya Solitaria pa reconquerir o viello tresoro que usurpó Smaug. Bilbo tasament ye capable de mantener-se en piet en sentir que quieren trayer-lo a una aventura, y fuye a la suya cambra pa adormir no guaire tiempo dimpués de que os nanos le expliquen o suyo plan. Bilbo se dispierta lo maitín siguient con a sensación de que a visita d'os nanos estió nomás un suenio, en descubrir que anueit le deixoron una nota decindo que si quereba acceptar o treballo d'espullador, que se reuniera con ells en Delagua. Sin saber ell mesmo lo que fa, un extranyo sentimiento aventurero l'enzuriza a salir d'o suyo forau y correr precipitadament a Delagua a reunir-se con a Companyía de Thorin. Allí, con bel pesar, descubre que a mayoría d'os nanos no pensaban que s'atrivise a acompanyar-los y heban feito una apuesta en a quala ganan Balin y Gandalf, que confía en l'hobbit y sabe que ye capable de fer mas d'o que piensa.
Lo primer problema surte trascruzando o Selva d'os Trols, an os tretze nanos son atrapaus per os trols Bert, Tom y William. Bilbo, a pesar de tremolar de pietz a tozuelo, aconsigue entretener-los dica l'amaneixer, inte en o qual Gandalf os exposa a la luz d'o sol y os trols se convierten en pietra. No guaire luent troban o cado d'os tres trols, an Gandalf prene a "Glamdring", una espada que heban furtau os trols; y entrega una chicota daga a Bilbo (a la que mete o nombre de Dardo), que brila quan bi ha orcos amán. Per a suya parti, Thorin prene a Orcrist. Amán d'o vado d'o Bruinen, o grupo se troba de botepronto con Radagast lo Pardo, un mago de l'orden d'os Istari, a la quala perteneix Gandalf y la resta de magos. Radagast le conta a Gandalf temerosament que en a Gran Selva Verda, an ell vive, o mal ye tornando a la selva a resultas de que un misterioso nigromant s'ha instalau en Dol Guldur, una antiga fortaleza que perteneixeba a Mordor, agora en ruinas, construyida antis d'a segunda redota d'o Sinyor Fosco. En ixe mesmo inte, un grupo d'orcos amontaus en huargos ataca a lo grupo, que aconsigue fuyir a la val secreta de Rivendell gracias a que Radagast os distraye y un grupo d'elfos amaneix de sopetons.
En Rivendell, Elrond, o sinyor d'os elfos, aculle a la companyía de Thorin, encara que os nanos no se troban muit a gusto a resultas de que en o pasau, o rei Thranduil (d'os elfos d'a Selva Negra) no os aduyó quan cayió a montanya Erebor debant d'o dragón Smaug. Galadriel y Saruman lo Blanco (lider d'os magos istari) tamién se troban en Rivendel, a causa que se troban enteraus d'o mal que ha surtiu en a Selva Negra. Asinas peus, en Rivendel tien puesto o concilio blanco entre Elrond, Galadriel, Gandalf y Saruman. Gandalf sospeita que o Nigromant no ye unatro que Sauron, ya que no estió destruyiu d'o tot a causa d'a perda de l'aniello unico per parti d'Isildur. Manimenos, l'opinión de Saruman prevaleix, y opina que l'aniello unico s'ha perdiu pa cutio baixando d'o río Anduin a la mar, adhibindo que o Nigromant sía de seguras o rei bruixón con una nueva ofensiva. Entremistanto, en Amon Sûl, os orcos que heban atacau a Thorin y companyía en o vado d'o río Bruinen avisan l'a suya sinyor Azog que o nano Thorin ye encara vivo. Cuantos sieglos dinantis, Thorin i heba feriu seriosament a Azog, en a batalla d'Azanulbizar debant d'as menas de Moria, y Azog churó vengar-se d'ell dende alavez. En Rivendell, Thorin, Bilbo y os dotze nanos parten de nuevo mientres Gandalf contina en o concilio. Pa continar o suyo viache han de cruciar as periglosas Montanyas Nubles, en as qualas un día de tronada sobre ellas presencian un impresionant combate entre chigants de pietra. Pa refuchiar-se d'a titanica batalla, se refuchian en una espelunga. Bilbo, dimpués de veyer os periglos d'as montanyas, creye que ha visto masiau y se disposa a tornar ent'o suyo país per a suya cuenta mientres os nanos aduermen. Bofur manimenos lo descubre, y cómo creye en ell, Bilbo decide quedar-se. Manimenos, Thorin, a lo qui l'hobbit no le fa goyo, opina que a Bilbo no le intresa a expedición y que nomás será un estorbo.
En ixe inte, una crepa s'ubre en l'espelunga y multitut de goblins les salen a la trobada y capturan a lo grupo, pus l'espelunga yera una d'as muitas dentradas d'un sistema de túnels de goblin. Bilbo y Thorin y companyía son conducius debant d'o Rei Goblin, que os acusa de querer furtar y ordena matar-los. En ixe inte, Gandalf amaneix y remata con o Rei Goblin y qualques mas. Thorin, Gandalf y os nanos fuyen precipitadament, pero Bilbo se caye y se desepara d'o grupo, cayendo en una espelunga en que o suyo solero troba un aniello misterioso. Bilbo l'alza sin mas y plega a un laco subterranio, an Gollum, una viella creyatura fambrosa que fabla con un tal `` tresoro ``, le proposa chugar a las devinetas. Si Bilbo gana, Gollum le amostrará a salida d'os túnels, pero si o ganador difuera Gollum, se mincharía a lo hobbit. Os dos van lanzando dovinallas estranyament parellanas y finalment Bilbo, nervioso chuguetia con l'Aniello que alza en a suya pocha, preguntando-se a ell mesmo «Qué tiengo en a mía pocha?». Gollum l'interpreta como una devineta, y en no encertar-lo, en cuenta de complir a suya promesa se disposa a ir a la suya isla d'o laco, an alza o suyo `` tresoro ``, un aniello machico que fa invisible a qui se lo mete en o dido, pretendendo matar a Bilbo per sorpresa. En no trobar-lo, Gollum, muit alterau, descubre que Bilbo tien o suyo aniello, que habió de cayer-se-le mientres cazaba a un goblin. Gollum se disposa a rematar con Bilbo, pero iste aconsigue veyer-lo de luent y, casualment, en ficar una man en a suya pocha, l'aniello se le esliza a lo dido y Bilbo descubre que l'obchecto lo fa invisible. Bilbo aprofita ista propiedat pa seguir a Gollum y buscar qualsequier salida. En bel punto, se siente tentau a degollar a Gollum con a espada Dardo, pero un sentimiento compasivo le fa apiadar-se d'ell.
Bilbo s'achunta de nuevo con o grupo de Thorin en sentir as suyas voces, pero no le diz cosa a dengún sobre o trobo de l'aniello. Dimpués d'una persecución per a subterrania Ciudat d'os Goblins, a companyía de Thorin, Gandalf y Bilbo sale a l'exterior nomás pa cayer agora en terreno d'una ramada d'immensos lupos huargos, que se mete a acazar-los immediatament. Os quince miembros se puyan a un abet situau a lo costau d'una clamor pa salvar-se d'os huargos quan descubren que o rabanyo yera capitaniau per l'orco Azog, que iba en busca de Thorin. Cosa mas veyer-se, Azog y Thorin salen a lo trobada pa enfrontinar-se, pero Thorin recibe un truco de l'orco que lo tira a lo solero. Un inasperau truco de valentía amaneix en Bilbo, que baixa de l'arbol tamién pa protecher a Thorin tot y con l'espanto que siente. Os atros nanos lo siguen pa enfrontinar-se a los atros orcos d'Azog en un desasperau combate. Per suerte, un grupo d'alicas, amigas de Radagast, baixa d'as altarias d'as montanyas y replegando a los miembros d'a companyía de Thorin, os traye a un puesto seguro que mira enta l'este, sobre o río Grande y a Selva Negra, alufrando-se, bien luent, a Montanya Solitaria. Lo grupo ye en as Tierras Salvaches, y Thorin, que yera inconscient per a caita, se reanima y pide perdón a Bilbo per a suya desconfianza, pleno de gratitut enta l'hobbit per haber-lo salvau. Mientres os viachers contemplan o suyo destín, una torda devanta o vuelo y plega a la Montanya Solitaria, an captura un caragol y lo truca contra una pietra pa trusquir-lo. L'eco d'os trucos resuena en l'interior d'a montanya, an o dragón Smaug dispierta dando final a la cinta.
Producción
Una adaptación cinematografica d'a novela de J.R.R. Tolkien O Hobbit (1937) va estar en desembolique mientres cuantos anyos dimpués de l'exito critico y financiero d'a trilochía cinematografica Lo sinyor d'os aniellos (2001-2003), coescrita, coproducida y enfilada per Peter Jackson. Jackson inicialment iba a producir una adaptación de dos cintas de Lo Hobbit, que iba a estar enfilada per Guillermo del Toro. Manimenos Del Toro deixó lo prochecto en mayo de 2010, dimpués d'arredol de dos anyos de treballar con Jackson y o suyo equipo de producción,a resultas de retardos causaus en parti per problemas financiers en Metro-Goldwyn-Mayer. Jackson estió asinas anunciau como director en octubre.
As cintas de Hobbit se producioron una dimpués d'unatra, como as cintas de Lo sinyor d'os aniellos. A fotografía prencipal d'as cintas de Lo Hobbit prencipió lo 21 de marzo de 2011 en Nueva Zelanda y remató lo 6 de chulio de 2012, dimpués de 266 días de rodache. Se asperaba que o treballo en a cinta se completase o 26 de noviembre, nomás dos días antis de l' enguero d'a cinta en Wellington. Jackson comentaría mas tardi que a repentina salida de Del Toro creyó problemas, ya que sintió que tenió un tiempo de preparación inadequau, lo que lo levó a filmar as cintas con guions sin rematar y sin guions graficos.
La Tonda (sierra de Moncayo)
La Tonda ye un mont de 1.498 metros d'altaria, situau en a sierra de Moncayo, en a provincia de Zaragoza.
Ye un domo anticlinal,, deseparau por un cuello de Canteque que chunto con la sierra de los Umbriones tamién se considera de la sierra de Moncayo.
Toponimia
L'oronimo La Tonda presenta una radiz recurrent en la toponimia de la Peninsula Iberica, y se repite en lo despoblau de La Tonda (Campo Romanos). En la provincia de Salamanca bi ha una sierra dita sierra de Tonda. En la comarca d'Osona (Catalunya), bi ha un Tona que s'escribiba en lo sieglo IX Tonda. Tamién se troba en Portugal como Tonda y con diminutivo toponimico como Tondela. S'ha proposau una etimolochía a partir de lo latín ROTUNDA, que ye d'acuerdo con la forma d'un domo anticlinal en lo caso de la Tonda moncayina.
En aragonés medieval y en romanz navarro se fa mención d'una penya Redonda chunto a las penyas de Ferrera a piet de Moncayo, por eixemplo en 1232 quan Chaime I d'Aragón entregó uns castiellos a Sancho VII de Navarra:
En la "Cronica de los Conquiridors" tamién nombran estas penyas:
Idioma sorabo
Dialectos
left|thumb|250px|Sinyal bilingüe en Bautzen Se distingue dos dialectos prencipals: l'alto sorabo en a redolada de Bautzen con bels 55.000 parladors y o baixo sorabo en a redolada de Cottbus con bels 15.000 fablants.
De feito, Ethnologue los considera luengas distintas con codigos diferents ta l'alto sorabo WEN (ISO "hsb") y ta o baixo sorabo WEE (ISO "dsb").
Os dos dialectos poseyen un estandar escrito y literatura propia.
Brandenburg an der Havel
Brandenburg an der Havel ye una ciudat de Brandemburgo, Alemanya.
Alcaldes
Lista d'alcaldes democraticos dende 1945:
Cantón de Tarba-1
O cantón de Tarba-1 (en occitán canton de Tarba-1, en francés canton de Tarbes-1) ye una división administrativa francesa situada en o departamento d'os Altos Pireneus, en a rechión d'Occitania.
Muela de Beratón
A muela de Beratón ye una muela de 1.580 metros d'altaria, situada en a sierra de Moncayo.
Encara que a suya mayor parti se troba situada en a provincia de Soria, bi ha una francha que perteneixe a o termín municipal de Purullosa, en a provincia de Zaragoza. O río Isuela naixe a piet d'esta muela.
Lucy Liu
Lucille Alexis "Lucy" Liu (nombre artistico de Lucy Alexis Liu), naixita de Nueva York (Nueva York, Estaus Unius) o 2 d'aviento de 1968, ye una actriz y productora cinematografica estausunidense d'orichen chinés, activa en o cine estausunidense dende primerías d'os anyos 1990 y con cuantos premios recibitos mientres a suya carrera cinematografica. Ha treballato no nomás en o cine sino tamién en cuantas series de televisión.
D'entre a suya filmografía, se puet destacar as suyas interpretacions en bellas cintas como Payback (1999, Brian Helgeland), Shanghai Noon (2000, Tom Dey), Charlie's Angels (2000, McG), Chicago (2002, Rob Marshal), Charlie's Angels: Full Throttle (2003, McG), u Kill Bill (2003, Quentin Tarantino).
La Unión (Murcia)
La Unión ye un municipio espanyol situau en a Rechión de Murcia, comarca d'o Campo de Cartachena y partiu chudicial de Cartachena.
A suya población ye de 16.471 habitants (2007) en una superficie de 24,60 km² con una densidat de población de 669,55 hab/km².
Cheografía
A localidat de La Unión se troba situada a 86 metros d'altaria sobre o livel d'a mar, a una distancia de 54 km d'a ciudat de Murcia, a capital d'a Rechión de Murcia.
Cantón de Vic de Bigorra
O cantón de Vic de Bigorra (en occitán canton de Vic de Bigòrra, en francés canton de Vic-en-Bigorre) ye una división administrativa francesa situata en o districto de Tarba y departamento d'os Altos Pireneus, en a rechión d'Occitania.
8 de chinero
<div class="noprint" style="width: 100%; background-color: #e6f3ff; border-bottom-style: solid; border-bottom-color: #CEF6CE; border-bottom-width:1px; margin-bottom: 1em; position:relative;">
Cantón de Vic de Bigorra
D'o cantón, con capital en a localidat de Vic de Bigorra, en fan parte 22 comunas.
Cabezo Canteque
O cabezo Canteque ye un pueyo de 1.251 metros d'altaria, situau en a sierra de Moncayo, en a provincia de Zaragoza.
Tapabocas
thumb|250 px|Mesacha con un tapabocas que le cubre a cara. Un tapabocas ye una pieza de ropa utilizada ta mantener calient o cuello. A chent la fa servir a sobén quan ye malauta, le fa mal o cuello u simplament fa fredor.
Por un regular son feitos de lana, pero tamién se fan servir d'atras menas de tela.
Historia
L'Antiga Roma ye un d'os orichens d'o tapabocas, a on se feba servir por razons de limpieza. Se deciba sudarium y s'emplegaba ta protecher a cara y o cuello d'o sol y d'o viento, y limpiar a sudor d'o cuello y a cara en epocas calurosas. En primeras, os hombres los levaban arredol d'o cuello u ligaus a o cincho, y poco dimpués as mullers prencipioron a emplegar-los. Yeran feitos de tela, no de lana, pashmina u seda
Os historiadors piensan que mientres o mandato d'o Emperador Cheng en China, os tapabocas de tela s'utilizaban ta identificar a os oficials de diferents rangos de l'exercito.
Mas tardi, en o sieglo XVII, tamién en Croacia os soldaus levaban tapabocas. A esferencia ta marcar os rangos yera o material, os oficials feban servir tapabocas de seda y os soldaus, de tela. A sobén se les deciba "cravats", d'o termín croata kravata.
En o sieglo XIX, o tapabocas se convirtió en un accessorio de moda ta hombres y mullers.
Cantón de Tarba-2
O cantón de Tarba-2 (en occitán canton de Tarba-2, en francés canton de Tarbes-2) ye una división administrativa francesa situada en o departamento d'os Altos Pireneus, en a rechión d'Occitania.
Frauenhurt
Frauenhurt ye un lugar d'o municipio de Traunreut en o sudeste de Bavera, Alemanya, en a rechión de l'Alta Bavera.
Tracia (provincia romana)
Tracia estió una provincia romana creyata en l'anyo 46 quan Tracia fue anexionata a l'Imperio Romano por orden de l'emperador Claudio.
Picabrero
Picabrero ye un mont de 1.561 metros d'altaria, situau en a sierra de Moncayo, en a provincia de Zaragoza.
Toponimia
L'oronimo Picabrero podría remontar-se a *Pui Cabrero y *Pueyo Cabrero. En a microtoponimia navarro-aragonesa bi ha eixemplos d'alteración d'a primera silaba Pui como Pipobres en Bunyuel, que se remonta a Pui Pobres. En a macrotoponimia tenemos Pinsec como derivau de Pui Sec.
Frühling (Traunreut)
Frühling ye un lugar d'o municipio de Traunreut en o sudeste de Bavera, Alemanya, en a rechión de l'Alta Bavera.
Execución
Execución puet estar:
Cabezo Cuartal
O cabezo Quartal (en castellano Cabezo Cuartal) ye un pueyo de 1.506 metros d'altaria, situau en a sierra de Moncayo, en a provincia de Zaragoza.
Enclusa
thumb|Un [[ferrero treballa una pieza de fierro con o martiello en l'enclusa.]]
Tracia (diocesi romana)
200px|thumb|right A Diocesi de Tracia estió una diocesi romana de l'Imperio Romano tardán creyata con provincias d'os Balcans orientals, en tierras d'as actuals Rumanía, Bulgaria, Grecia y Turquía. Fue establita dimpués d'as reformas de Dioclecián y subordinata a la Prefectura Pretoriana d'Orient. Duró dica a invasión d'os avaros y eslaus d'a decada de l'anyo 640, y poco dimpués o viello sistema de provincias romanas fue substituyiu por o sistema de Themas bizantins.
A diocesi de Tracia incluiba as provincias d'Europa, Tracia, Rhodope, Mesia II y Scitia.
Os visigodos estioron presents en a diocesi de Tracia bel tiempo, enantes d'emigrar ta o Epiro.
Sarah Vaughan
Sarah Vaughan (nombre artistico de Sarah Lois Vaughan), naixita de Newark (Nueva Jersey) o 27 de marzo de 1924 y muerta en Hidden Hills (California) o 3 d'abril de 1990, estió una cantaire de jazz estausunidense.
Cantón de Tarba-3
O cantón de Tarba-3 (en occitán canton de Tarba-3, en francés canton de Tarbes-3) ye una división administrativa francesa situada en o departamento d'os Altos Pireneus, en a rechión d'Occitania.
Jennie Garth
Jennie Garth (nombre artistico de Jennifer Eve Garth), naixita d'Urbana (Illinois) o 3 d'abril de 1972, ye una actriz estausunidense, muit conoixita internacionalment por a suya partecipación en as series de televisión Beverly Hills, 90210, Melrose Place, Models Inc. u 90210, a on interpreta o personache de Kelly Taylor.
Cuan teneba 13 anyadas, se tresladó con a suya familia ta Phoenix, en Arizona, a on fació estudios de modelo. Mientres preneba parte en un concurso, la veyió un cazatalentos, y se tresladó con a suya familia ta Los Angeles, en California, a on recibió o suyo primer chicot papel en 1989 en una serie de televisión, dica que en 1990 recibió o suyo primer papel en Beverly Hills, 90210.
Piqueta
thumb|right|200px|Una nina con piquetas en a [[cara.]] As piquetas u piguetas (en terminolochía dermatolochica Efélides) son acumulacions pigmentarias (picas) chiquetas en a piel que gosan apareixer, mes que mes, en grant numer en as personas de fenotipo cutanio claro, en arias concretas d'o cuerpo como pueden estar a cara, os huembros u lo peito. Apareixen en os ninos, persistindo en a mayoría d'a vida, y se gosan ausudir con os anyos, con tendencia a desapareixer en as personas d'a tercera edat. L'adchectivo que s'aplica en as personas con picas ye «picuto» u «pecuto», anque se fa lochico pensar que en as variants dialectals aragonesas que sonorizan as consonants oclusivas xordas intervocalicas i podese estar «pecudo» y «picudo», u dica «pigudo» en as zonas en dó que se i diz «piga».
A predesposición a tener-ne ye chenetica, y s'ha quiesto relacionar-la con a presancia d'una variant d'o chen d'o receptor d'a melanocortina-1, MC1R. Amaneixen con a exposición a lo sol en as personas con a dita variant chenica, en seguindo lo mesmo proceso que en a producción de moreno común en a resta d'as personas.
Frankfurt (Oder)
A historia rechistrada d'a ciudat prencipió en o sieglo XIII como que un asentamiento eslau occidental. A lo largo d'a suya historia, formó parte d'o Reino de Polonia, o Margraviato de Brandeburgo, a Corona de Bohemia, Prusia y Alemanya. Dimpués d'a Segunda Guerra Mundial, a parti oriental de Frankfurt pasó a formar parti de Polonia seguntes os termins de l'Alcuerdo de Potsdam y pasó a clamar-se Słubice, mientres que a parti occidental se convirtió en una ciudat fronteriza d'a Republica Democratica Alemana en 1949. Entre a edat comunista, Frankfurt aconsiguió un pico de población con mas de 87.000 habitants a zaguers d'os anyos uitanta. Dimpués d'a reunificación alemana, a población disminuyó significativament, pero s'ha estabilizau en os zaguers anyos en uns 58.000 habitants.
Alcaldes
Lista d'alcaldes democraticos dende 1945:
10 de chinero
Atros países
right|thumb|250px|L'actor estausunidense [[Sal Mineo, qui naixió o 10 de chinero de 1939.]]
Luengas lequiticas
O lequitico ye un grupo de luengas eslavas con bellas caracteristicas comuns a ran gramatical y fonetico, como a conservación d'as vocals nasals.
Iste grupo ye formato por:
Prefectura Pretoriana d'Ilirico
200px|thumb|right A Prefectura Pretoriana d'Ilirico (praefectura praetorio per Illyricum en latín) estió una d'as cuatre grans prefecturas pretorianas en as que se dividiba l'Imperio Romano tardán. Fue creyata en l'anyo 357. O centro administrativo d'a prefectura estió Sirmium dica l'anyo 379, y dende l'anyo 379 Tesalonica. Prenió o nombre de l'antiga provincia d'Ilirico, que a la suya vegata lo prenió de l'antiga Iliria. A prefectura d'Ilirico incluiba en tiempos d'extensión mes gran Panonia, Norico, Creta y a mayor part d'os Balcans con a excepción de Tracia.
A lo principio yera dividita en dos diocesis: Diocesi de Panonia y Diocesi de Mesia. Dimpués a diocesi de Mesia fue dividita en a Diocesi de Dacia y a Diocesi de Macedonya, con o que o a Prefectura Pretoriana d'Ilirico yera dividita en tres diocesis. Cadaguna d'as diocesis yeran dividitas en provincias.
Diocesi de Panonia
Quedó en l'Imperio Romano d'Occident de pa cutio cuan en l'anyo 395 Teodosio I dividió l'Imperio Rómán en dos partitas. As suyas provincias estioron:
Diocesi de Dacia
Creyata con territorios a lo sud d'o Danubio on bels habitants evacuatos de Dacia fuoron reestablitos en o sieglo III. Fue transferita a l'Imperio Romano d'Occitent en l'anyo 384. As suyas provincias estioron:
Diocesi de Macedonya
Fue transferita en l'anyo 384 a l'Imperio Rómán d'Occident. As suyas provincias estioron:
Gigling (Traunreut)
Gigling ye un lugar d'o municipio de Traunreut en o sudeste de Bavera, Alemanya, en a rechión de l'Alta Bavera.
Cerro de las Pilas
O cerro de las Pilas u Murronaz ye un cerro de 1.494 metros d'altaria, situau en a sierra de Moncayo, en a provincia de Zaragoza.
Fra Angelico
Giovanni da Fiesole, conecido como Fra angelico, naixito de Vicchio, (Provincia de Florencia, Toscana, Italia) o 1395 y muerto en Roma (Provincia de Roma, Lazio, Italia) o 18 de febrero de 1455, estió un pintor italiano d'o Renaiximiento.
Tachicos
Os tachicos (persa تاجيک, Tājīk; tachico Тоҷик; ruso Таджики) son as poblacions d'Asia Central y Afganistán que parlan o persa.
Denominacions
Os arabes recibiban en persa a denominación de tachic chentilicio derivato d'a ciudat yemenina de Taiz, ocupata por l'Imperio Persa Sasanida. Os habitants d'Asia Central dicirían asinas dimpués a los primers envasors musulmans, d'orichen prencipalment arabe. Dende o sieglo VIII tachic esdeveniría a denominación aplicata a os musulmans, en particular a os musulmans sedentarios, en a suya mayor parte iranoparlants en oposición a os musulmans nomadas, en a suya mayor parte parlants de luengas turquicas.
Tierra Alta
La Tierra Alta (en catalán Terra Alta) ye una comarca catalana, situata en la provincia de Tarragona. La suya capital ye Gandesa.
Cheografía
Una part d'esta comarca ye situata en los Puertos de Bezeit u atras sierras que fan de transición entre o Sistema Iberico y Catalanides, atra parte d'a comarca ye situata en lo semontano d'ixos macizos y sierras, semontano que ye una continación d'os semontanos d'o Baixo Aragón.
Historia
Chunto con lo Matarranya estió una zona de florata de la Cultura Iberica en la Edat de Fierro; bells historiadors interpretan que i habitoron os ibers ilercavons. "Gandesa" se crei que ye un toponimo ibero relacionato con "Gandía".
En la Edat Meya musulmana no yera guaire poblata. Alifonso I d'Aragón plegó ta ista tierra conquerindo Horta de Sant Joan en a suya ofensiva contra os Almurabitz, prenendo posicions pa conquerir Leida y Tortosa. Dimpués de la derrota en la batalla de Fraga los cristianos perdioron lo poder de defender lo flanco oriental y los musulmans tornoron.
Chusto dimpués de la suya reconquiesta de pa cutio perteneixió a Aragón. La repoblación yera con catalans. Quan Chaime I d'Aragón prebó de fer a muga entre Catalunya y Aragón agafó l'Ebro como muga sud de Catalunya. Dimpués de Chaime I, quan se revisoron las mugas de nuevo, s'alcordó prener lo río Algars, que deseparaba a los Calatravos de la Comanda d'Alcanyiz y a los Templers d'Horta. Los primers quedoron baixo churisdicción aragonesa y os segundos baixo churisdicción catalana. La Tierra Alta estió scenario de la Batalla de l'Ebro, la más sangrienta de la Guerra Civil y d'a Historia d'Espanya. Encara en lo sieglo XXI se i troba material belico tresbatito sin esclatar.
Billy Wilder
Billy Wilder, naixito de Sucha (Imperio Austrohongaro, hue Polonia) o 22 de chunio de 1906 y muerto en Beverly Hills (California, Estaus Unius) o 27 de marzo de 2002, estió un director cinematografico, guionista y productor cinematografico estausunidense d'orichen austriaco, activo en primeras en o cine alemán dende zaguerías d'os anyos 1920, y dimpués d'a plegata d'Adolf Hitler a o poder (yera d'orichen chodigo) en o cine estausunidense. Mientres a suya carrera cinematografica, recibió cuantos premios.
D'entre a suya filmografía, cal destacar a suya dirección en bellas cintas como Ninotchka (1939, con Greta Garbo y Melvyn Douglas), Double Indemnity (1944, con Fred MacMurray, Barbara Stanwyck y Edward G. Robinson), The Lost Weekend (1945, con Ray Milland y Jane Wyman), Sunset Boulevard (1950, con William Holden, Gloria Swanson, Erich von Stroheim y Nancy Olson), Sabrina (1954, con Humphrey Bogart, Audrey Hepburn y William Holden), Witness for the Prosecution (1957, con Tyrone Power, Marlene Dietrich y Charles Laughton), Some Like It Hot (1959, con Marilyn Monroe, Tony Curtis, Jack Lemmon, George Raft, Joe E. Brown y Pat O'Brien), The Apartment (1960, con Jack Lemmon, Shirley MacLaine, Fred MacMurray y Jack Kruschen), One, Two, Three (1961, con James Cagney, Horst Buchholz, Pamela Tiffin y Arlene Francis), Irma la Douce (1963, con Jack Lemmon y Shirley MacLaine), Kiss Me, Stupid (1964, con Dean Martin, Kim Novak, Ray Walston, Felicia Farr y Cliff Osmond), The Fortune Cookie (1966, con Jack Lemmon y Walter Matthau) u The Front Page (1974, con Jack Lemmon, Walter Matthau y Carol Burnett).
Cofradía de Nuestro Señor en la Oración del Huerto
A Cofradía de Nuestro Señor en la Oración del Huerto (en aragonés Cofadría d'o Nuestro Sinyor en a Oración d'o Huerto) ye una cofadría d'a Semana Santa zaragozana.
Historia
Establita en 1942, cuan o fundador Daniel Ortiz de Landázuri Albaiza sinya o 13 d'agosto con a Chirmandat d'a Sangre de Cristo un documento en que ista cede o paso d'a Oración en o Huerto a la nueva cofadría.
Ista cofadría reculle l'herencio d'atras que ya existiban en o siglo XIII y que yeran formatas por agricultors y ganaderos como as cofradías d'o Santo Esprito y de Sant Simón y Sant Chudas.
A primera procesión d'a cofadría ye o 20 d'abril de 1943, Martes Santo, dende o Convento d'as RR.MM de Santa María de Jerusalén, seu d'a cofadría situata allora en o Paseyo d'a Independencia 19. A l'anyo siguient a seu se treslada ta ''Nrta. Sra. de Altabas'' ya que lo debant dito convento ye tamién tresladato ta atro puesto d'a ciudat, en l'actual Paseyo d'Isabel a Catolica. En 1948 atra vegata se treslada la seu ta l'actual que ye en a Ilesia de Nuestra Sinyora d'o Portiello.
Dende 1972 bi ha un piquete de tambors y dende 1976 una sección de tambors. En 1974 dentran en a cofadría por primera vegata as mullers como miembros de pleno dreito.
Pasos
thumb|250px|Jesús de la Oración thumb|250px|La Oración del Huerto
Uniforme y emblema
L'habito ye d'estilo carmelitano, de color marrón fosco, con o tipico tercerol aragonés en a capeza. A capa de color beige s'adhibe a l'uniforme en l'anyo 1977 ta la sección de tambors y dende 1981 ta totas as seccions.
O emblema d'a cofadría ye un ovalo blanco rodiato d'oro. En o centro lo Santo Cáliz, a la dreita una palma y a ezquierda una rama d'olivera.
Macedonyos
Os macedonyos (en macedonyo Македонци) son os habitants eslaus nativos de Macedonya d'o Norte, estando mayoritarios en esta zaguera y formando minorías en Bulgaria, Grecia y Albania. Parlan o macedonyo, una luenga eslava meridional d'a mesma branca que o bulgaro, (de feito as dos luengas pueden considerar-sen codialectos), y son mayoritariament cristianos ortodoxos.
O territorio y/u a identidat d'os eslaus macedonyos ha estau historicament disputada por os griegos, bulgaros, serbios, albaneses y l'Imperio Otomán (encara bi ha presencia de turcos rumelís).
A población de Macedonya en o periodo romano y en os anyos escuros
En o periodo d'as segundas invasions barbaras, Macedonya, como a mayor parte d'a Grecia continental, fue invadida por os eslaus, que se facioron con o poder. Por manca de fuents no se conoix como yera a coexistencia d'os eslaus y os habitants griegos y vlacos autoctonos, pero si que ye claro que i habió un proceso d'eslavización a lo que escaporon os vlacos transhumants d'os monts, que tamién tenioron un proceso migratorio ixemenando-sen por os toz os Balcans.
A reconquiesta bizantina de Macedonya y o primer Imperio Bulgaro
Os bizantins facioron campanyas contra os eslaus, reconquerindo muitos territorios. Deportoron muitos eslaus t'Asia Menor. O dominio d'a Macedonya interior yera dificil porque en esta rechión heban de luitar contra a expansión d'o primer Imperio Bulgaro. En o "Libro de los Emperadors" parlan d'un sinyor d'Esclavonia a qui quereban demandar aduya os ateniens en os zaguers anyos d'a emperadriz Irene, y ye tentador pensar que se referise a un territorio habitau por eslaus macedonyos en l'actual Grecia:
L'emperador Niceforo I forachitó a muitos eslaus d'o Peloponiso occidental y i reasentó griegos exellaus d'esta rechión.
Cuan o primer Imperio Bulgaro entró en decadencia, a suya parte oriental, que incluiba Macedonya, yera o suyo centro de poder. Samuel I creyó un estau centrau en Ohrid.
O emperador bizantín Basilio II encomenzó una guerra d'ocupación contra Bulgaria y li posoron d'embotada Bulgaroctonos, (matador de bulgaros). En 1014 lis inflichió una derrota decisiva y ninvió a lo rei Samuel 14.000 presioners bulgaros con uellos buidaus guiaus por un tuerto. Cuatre anyadas mes tarde o zaguer rei de Bulgaria morió en batalla.
Os macedonyos entre bizantins, bulgaros y serbios
I habió un periodo de dominación bizantina.
En o sieglo XII, con o estau bulgaro reconstruito, o territorio de Macedonya yera disputau entre os bulgaros y os serbios, pueblo con un estau en expansión y que enantes yera restrinchiu a una zona montanyosa mes a l'ueste y en una chicota porción d'a costa hadriana (actuals Hercegovina oriental, Montenegro, Sanchac y Kosovo). En 1346 o rei de Serbia Esteban Dušán se fa coronar en Skopje emperador d'os serbios y griegos. A extensión d'a Serbia de Dušan plegaba dica a Mar Echea y heba conquiesto a los mesmos almogavars territorios d'o Ducau de Neopatria. En a "Cronica de Morea" parlan d' esclavons: .
O dominio otomán
Os otomans prenen Macedonya en a decada de 1380, y mantendrán o control d'esta rechión dica 1912. Muitos turcos anatolicos s'establixen en Macedonya, y tamién bels eslaus macedonyos s'islamizan (en o mesmo proceso que os pomacos de Bulgaria). Os eslaus musulmans que prenen a luenga turca esdevienen turcos rumelís. Bi ha movimientos de población, producindo-se emigracions y inmigracions que afectan a vlacos, albaneses y griegos.
Entre o nacionalismo bulgaro y o nacionalismo serbio
En 1870 os bulgaros consiguen que s'instituya dentro d'a Ilesia Ortodoxa una eparquía bulgara con seu en Veles, que incluye a mayor parte d'a Macedonya d'o Norte actual. En a guerra ruso-turca de 1877-1878 por o tractau de Sant Stefano o soldán acepta a creyación d'una gran Bulgaria que incluye a Macedonya, pero a presión britanica fa que en o Congreso de Berlín en 1878 a extensión de Bulgaria siga mes redueita y que Macedonya no siga incluita en o territorio de Bulgaria. Alavez se produce una gran achitación social. Os komitadjis reclaman l'autonomía y se creya a ORIM (Organización Revolucionaria Interior Macedonya). Os bulgaros dende 1893 refirman a la ORIM. Bi ha disturbios y atentatos. A insurrección de Sant Elías o 2 d'agosto de 1903 dura tres meses. O Exercito turco crema 200 lugars d'a comarca de Monastir y permite as exaccions d'os bachibuzuks (clausulas adicionals). As potencias europeas demandan reformas y estableixen una chendarmería en a rechión con personal forano. A l'anyo vinient s'elabora un cens.
Os turcos reaccionan a la intervención prenendo actituz nacionalistas y en 1906 se creyó en Tesalonica un Comité otomán d'a libertat con miembros que dimpués tenioron un papel clau en a revolución d'os Chóvens turcos en 1908.
As guerras balcanicas
En a Primera Guerra Balcanica (octubre de 1912-marzo de 1913) os serbios conquerioron o territorio de l'actual Macedonya d'o Norte, os griegos conquieren l'actual rechión griega de Macedonya. Os bulgaros, que han combatiu en l'este a los turcos, atacan en chunio a los serbios y griegos pa ocupar Macedonya encomenzando a Segunda Guerra Balcanica. Os bulgaros pierden a guerra y con ella a posibilidat d'anexionar-se Macedonya, que os bulgaros consideran un territorio historicament bulgaro. Esto fará en o futuro que os bulgaros interviengan contra os serbios y griegos en a Primera y Segunda guerras mundials como aliaus d'os alemans d'Alemanya y Austria.
As dos guerras mundials
Bulgaria entra en a Primera Guerra Mundial en o bando d'as Potencias Centrals en octubre de 1915 y ocupa Macedonya con l'aduya d'as tropas alemanas forachitando a las tropas serbias. Tres anyadas dimpués o Frent Oriental se creba y Macedonya torna a Serbia en aplicación d'un armisticio.
En o periodo d'entreguerras Macedonya, como part de Serbia, no se beneficia de garra estatuto especial en o Reino d'os Serbios, Croatas y Eslovenos. Bulgaria preba de mantener l'achitación en Macedonya dica zaguers d'a decada de 1920.
En o territorio meridional de Macedonya os griegos imposan una campanya d'helenización que durará pa cutio. Os macedonyos actuals de Grecia son muito asimilaus a los griegos.
En 1941, mientres a Segunda Guerra Mundial, Bulgaria troba l'inte d'ocupar Macedonya como aligada de l'Exe. Manimenos, la zona poblada por albaneses en o norueste ye ocupada por os Italia, ixamplando asinas a suya colonia d'Albania. Os bulgaros prebarán d'asimilar a los macedonyos.
Macedonya como republica yugoslava
Tito creya una nueva Yugoslavia mes plural en a que aturan muitas aspiracions d'os nacionalistas serbios y croatas. D'esta traza oficialment s'acepta a existencia d'identidaz nacionals que no yeran aceptadas por os nacionalismos croata y serbio. Os musulmans de luenga serbocroata son consideraus “musulmans” (re-prenendo una prebatina d'o periodo austrohongaro, fendo-los diferents tanto d'os croatas como d'os serbios) y os eslaus de Macedonya son consideraus “macedonyos”. Tito desepara Macedonya d'o territorio de Serbia con categoría de Republica (Republica Socialista de Macedonya), y da autonomía a dos rechions de Serbia con una alta proporción de minorías no serbias, Voivodina y Kosovo. En 1946 o luengache macedonyo esdevién a luenga oficial de Macedonya d'o Norte, y tien como base a parla de Prilip.
En a zaguera decada d'existencia de Yugoslavia i habió reivindicacions nacionalistas albanesas. Os albaneses reclamaban a formación d'una republica albanesa con o Kosovo y a zona de mayoría albanesa de Macedonya.
Cuan en 1990 Yugoslavia ya ye camín d'esminglanar-se, os macedonyos s'amuestran prudents.
Macedonya independient
Dimpués d'as eleccions libres de noviembre-aviento de 1990, s'aprueba en chinero una declaración de sobiranía. Kiro Gligorov, o dirichent d'a Liga d'os Comunistas de Yugoslavia, ye esleito president d'a Republica. Dica 1991 no s'organiza un referendum d'independencia. Os albaneses boicoteyoron o escrutinio, y con o 75% d'os votants o resultau estió de 95% a favor d'a independencia. Bulgaria estió o primer estau en reconoixer a la Macedonya independient, o 16 de febrero de 1992.
Encara que os nacionalistas serbios se planteyaban encomenzar a guerra en Macedonya desacherando o numero de serbios que i residiban, no teneban medios porque yeran ocupaus en guerras en Croacia y Bosnia y Hercegovina.
O problema principal d'a Macedonya independient en politica internacional estió a hostilidat de Grecia. Grecia tien una rechión dita Macedonya con una minoría eslava en camín de desapareixer por asimilación. Grecia desichiba que Macedonya faiga constar en a suya Constitución que no tien garra reivindicación territorial y que se cambeye o nombre, (l'argumento ye que tenendo nombre de Macedonya reclamaba a rechión con o mesmo nombre y que o toponimo ye d'orichen griego y no lo podeban fer servir como denominación d'estau os eslaus, que no son griegos).
En abril de 1993 un compromís permite que Macedonya siga miembro d'a ONU y ocupe o suyo puesto con o nombre d'Antiga Republica Yugoslava de Macedonya.
Dimpués d'a guerra d'o Kosovo, os albaneses han prebau de fer-sen con o control de zonas d'o norueste de Macedonya y i ha habiu combates en Titovo.
Cofradía de la Exaltación de la Santa Cruz
Historia
En l'anyo 1991 procesionoron con o Cristo de Santa Monica que heba sobrevivito a los setios de Zaragoza. Ya en 1993 s'adquiere o paso tetular d'a cofadría que se remata con tres nuevas feguras en 1998, salindo ya rematato por primera vegata en a procesión de 1999.
Pasos
200px|left|thumb|Paso Insignia
Uniforme y emblema
O suyo habito ye una tunica blanca con una francha negra y un centurón negro que forman una cruz. Caperucho y guantes negros. Tercerol negro los chirmans portaestandartes y cetrers.
Quijorna
Quijorna ye un municipio espanyol d'a comunidat autonoma de Madrit. A suya población ye de 3.282 habitants (2021) en una superficie de 25,71 km².
José Saramago
José Saramago, naixito d'Azinhaga (Portugal) o 16 de noviembre de 1922 y muerto o 18 de chunio de 2010 en Tías (provincia de Las Palmas, Canarias), estió un escritor, novelista y periodista portugués en luenga portuguesa, que recibió por a suya obra o Premio Nobel de Literatura en 1998 y o Premio Camões en 1995.
Superstrato eslau en rumano
O superstrato eslau en rumano consiste en a presencia de ciertos elementos propios d'as luengas eslavas en esta luenga neolatina. Os elementos eslaus son sobre tot lexicos, pero tamién se manifiestan en forma de sufixos d'orichen eslau, calcos semanticos a partir de locucions eslavas, palabras con components d'orichen mixto y de l'adaptación de modelos sintacticos eslaus. L'adaptación d'as palabras eslavas en rumano presenta aspectos comparables a l'adaptación d'os elementos chermanicos en aragonés y luengas neolatinas d'a redolada.
Os elementos eslaus se remontan a diferents etapas d'a historia d'os vlacos, dende tiempos alto-medievals d'expansión d'os pueblos eslaus dica periodos recients d'influencia de l'Imperio Ruso y dimpués a URSS en Rumanía y especialment en Besarabia, dimpués Republica Moldava. Os primers elementos eslaus presents en o rumano son por un regular propios d'a branca eslava d'o bulgaro y o macedonyo.
A importancia relativa d'o lexico eslau ye obchecto de discrepancia, y dificil d'evaluar, sobretot quan en o periodo d'entreguerras muitas palabras eslavas han estato substituyidas por equivalents franceses, italianos u latinos, (relatinización). palabras eslavas que s'emplegan muito en rumano son: da ("sí", afirmación), bici ("zurriago"), bârlog ("escondrillo", "amagadero" d'un animal gran), castravete ("pepino"), cofă ("pozal de fusta d'abet"), dragoste ("amor"), glas ("voz", "trino"), horn ("chaminera"), iubire ("amor"), pustiu ("desierto", como adchectivo), pustie ("desierto", como sustantivo), ţintă ("blanco a on lanzar", "diana", "obchectivo"), a azvârli ("lanzar", "chitar", "arrullar").
Terminolochía agricola
200px|thumb|right|A [[Daucus carota|fafanoria se dice en rumano morcov.]] Os nombres d'as plantas cautivadas, a verdura, as hortalizas, fruitas, árbols fruitals, y as ferramientas agricolas gosan estar d'orichen eslau. Esto puet evidenciar que as invasions barbaras que conducioron a la caita de l'Imperio Romano desconchuntoron a sociedat agraria y farían desapareixer o modo de vida d'os agricultors sedentarios en as tierras planas, permaneixendo o modo de vida d'os pastors transhumants, que mantenioron a luenga nativa, como s'ha desvenido con os persas en tiempos d'a invasión mongola u con determinadas sociedatz berbers transhumants aisladas entre zonas arabofonas. Quan os vlacos de cultura orichinariament pastoril tornoron a ocupar as tierras planas prenioron a denominación d'os cautivos d'os idiomas eslaus.
Entre as plantas cautivadas que prenen nombre d'as luengas eslavas tenemos castravete ("pepino"), morcov ("zafanoria"), bob, ("simient", "faba"), ecetra.
Entre as ferramientas agricolas tenemos plug ("aladro").
Terminolochía ligada a l'orache y medio fisico
200px|thumb|right|A "nieu" se diz zăpadă en rumano. A mesma palabra pa dicir "orache" ye tipicament eslava: vreme. As palabras eslavas ligadas a l'orache son en linia con as palabras d'atros campos lexicos ligadas a los cambios d'estau, y destacan a topi ("revenir", "regalar", "fundir"), zăpadă ("nieu"), zori ("alba", pero se prefiere usar en o stándard a palabra latina auroră), ceas ("tiempo").
Palabras eslavas relativas a lo medio fisico son nisip ("arena") y noroi ("buro").